Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 703

11. A magyar állam tulajdonáról, mint nemzeti vagyonról a kizárólagos állami tulajdonba tartozó elidegeníthetetlen kincstári vagyontárgyakról – beleértve a termõföldet, az ásványvagyont és a vizeket –, valamint a kizárólagos állami tevékenység körérõl törvény rendelkezik. A termõföld és a vizek – mint a nemzeti vagyon részei – az Alkotmányban nyernek védelmet. A közvagyon és közpénzek rendeltetése a közérdek szolgálata, a közszükségletek kielégítése, ez azonban nem csökkentheti a nemzet jövendõ generációinak lehetõségét arra, hogy saját szükségleteiket majd kielégítsék. Az állam gazdálkodó szervezetei a közpénzekkel és a saját közvagyonnal a törvények elõírása szerint hatékonyan kötelesek gazdálkodni, ezért elszámolási felelõsséggel tartoznak. Az állami feladatok ellátása érdekében állami pénzügyi rendszer mûködik. ALAPVETÕ JOGOK ÉS KÖTELESSÉGEK Az Alkotmány tartalmazza valamennyi, a jelenlegi Alkotmányba foglalt alapvetõ emberi és állampolgári jogot. Ennek megfelelõen:

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes